b'\n_START_ARTICLE_\nKuka sen opettaa\n_START_SECTION_\nTuotanto ja kappaleet\n_START_PARAGRAPH_\nAlbumin on tuottanut Jukka Immonen, Hannu Korkeam\xc3\xa4ki ja Antti Riihim\xc3\xa4ki. Kaija Koo on kertonut albumin eroavan aiemmista julkaisuistaan siten, ett\xc3\xa4 sit\xc3\xa4 on ollut tekem\xc3\xa4ss\xc3\xa4 useita musiikkialan \xe2\x80\x9dnuoria tekij\xc3\xb6it\xc3\xa4\xe2\x80\x9d, eik\xc3\xa4 artistin \xe2\x80\x9dluottotekij\xc3\xa4lt\xc3\xa4\xe2\x80\x9d, entiselt\xc3\xa4 aviomiehelt\xc3\xa4 Markku Impi\xc3\xb6lt\xc3\xa4, ole albumilla kuin yksi kappale. _NEWLINE_Artisti on kertonut albumin ensimm\xc3\xa4isen kappaleen, \xe2\x80\x9dSupernaiset\xe2\x80\x9d, olevan voima- ja yst\xc3\xa4vyyslaulu naisille. Ensimm\xc3\xa4isen\xc3\xa4 singlen\xc3\xa4 julkaistu \xe2\x80\x9dKuka sen opettaa\xe2\x80\x9d kertoo puolestaan, kuinka pitk\xc3\xa4n parisuhteen j\xc3\xa4lkeen jatketaan eteenp\xc3\xa4in el\xc3\xa4m\xc3\xa4ss\xc3\xa4._NEWLINE_Paula Vesalan sanoittaman kappaleen \xe2\x80\x9dSyd\xc3\xa4n v\xc3\xa4h\xc3\xa4n kallellaan\xe2\x80\x9d artisti on omistanut omalle pojalleen.\n_START_SECTION_\nSinglet\n_START_PARAGRAPH_\nAlbumin ensimm\xc3\xa4isen\xc3\xa4 singlen\xc3\xa4 julkaistiin sen nimikkokappale \xe2\x80\x9dKuka sen opettaa\xe2\x80\x9d, jonka ovat s\xc3\xa4velt\xc3\xa4neet Jonnaemilia K\xc3\xa4rkk\xc3\xa4inen ja Mikko Tamminen sek\xc3\xa4 sanoittanut Paula Vesala. Kappale menestyi julkaisunsa j\xc3\xa4lkeen hyvin: Se nousi ensimm\xc3\xa4isell\xc3\xa4 listaviikollaan latauslistan toiseksi ja radioiden 16. soitetuimmaksi kappaleeksi. Jo toisella viikolla kappale nousi radiolistan k\xc3\xa4rkeen. Kappale on sijoittunut my\xc3\xb6s singlelistalle, parhaimmillaan 17. sijalle._NEWLINE_Toinen single \xe2\x80\x9dSupernaiset\xe2\x80\x9d nousi listaviikolla 22/2014 radiolistan 117. sijalta suoraan viidenneksi. Viikolla 24/2014 kappale nousi radiolistan toiseksi. Se on noussut my\xc3\xb6s latauslistan viidenneksi._NEWLINE_Kolmas single \xe2\x80\x9dSurulapsi\xe2\x80\x9d julkaistiin syyskuussa 2014.'